তাঁর বিরুদ্ধে পরিকল্পিত ষড়যন্ত্র চলছে, এবং সেই ষড়যন্ত্রেরই অংশ হিসাবে ধরা হয়েছে তাঁর স্বামীকে, এমনটাই অভিযোগ করলেন পশ্চিম মেদিনীপুরের প্রাক্তন পুলিশ সুপার ভারতী ঘোষ। হিসাব বহির্ভূত সম্পত্তির মামলায় মঙ্গলবার প্রাক্তন আইপিএস ভারতীর স্বামী এমএভি রাজুকে গ্রেফতার করে সিআইডি। সোনা কেনার নামে প্রতারণার অভিযোগে দাসপুর থানায় অভিযোগ দায়ের করেছিলেন চন্দন মাজি নামে এক ব্যক্তি। সেই মামলার চার্জশিটে ভারতী ঘোষ, তাঁর স্বামী এমএভি রাজু এবং ভারতীর দেহরক্ষী সুজিত মণ্ডল-সহ ৯ জনের নাম ছিল।